钦定古今图书集成/明伦汇编/官常典/第647卷 > 俞伟
## 钦定古今图书集成/明伦汇编/官常典/第647卷 > 俞伟

按《延平府志》：“伟字仲宽，四明人。宰顺昌，作《戒杀子文》，
召诸乡父老为人所信服者，列坐庑下，置醪醴亲酌
而侑之。出其文使归劝乡人，无得杀子，岁月间活者
千计。人生子多以俞为小字者。尝被差他郡，还邑，有
小儿数百迎于郊。转运判官曹辅上其事，朝廷嘉之，
就改一官，仍令再任。复为立法，推行一路，在任两考”，
木生连理禾，一茎十二穗，民歌颂焉。